Åge Hareide

Åge Fridtjof Hareide, nado o 23 de setembro de 1953 en Hareid, é un ex xogador e adestrador de fútbol noruegués.

Como adestrador, gañou títulos en todos os países escandinavos, En Suecia co Helsingborgs IF en 1999 e co Malmö FF en 2014, en Dinamarca co Brøndby en 2001–02 e na súa Noruega natal co Rosenborg en 2003. Hareide estivo á fronte da selección nacional norueguesa desde 2003 a 2008 e da de Dinamarca desde 2016.

 Traxectoria 
Durante a súa carreira profesional como xogador formou parte do Hødd, Molde, Manchester City e Norwich City e xogou coa selección norueguesa desde 1976 a 1986, logrando cinco goles en 50 partidos.

 Adestrador 
Desde 1985 Hareide adestrou diversos clubs escandinavos, como o Molde ou o Helsingborgs.
 Noruega 
Hareide converteuse en seleccionador da selección nacional norueguesa a finais de 2003 en substitución de Nils Johan Semb. O de 8 de decembro de 2008, despois de fracasar en torneos internacionais e dun mal inicio nas cualificacións para o Mundial de Fútbol Suráfrica 2010 Hareide cesou como adestrador nacional.

 Viking 
O 10 de xuño de 2009 anunciouse que adestraría ao equipo sueco Örgryte IS e o 1 de decembro de 2009 deixouno para adestrar o FK Viking, de Stavanger para substituír a Uwe Rösler. Tras a cesación de Egil Østenstad como director deportivo do Viking, Hareide asumiu o seu posto en setembro de 2011 e Josep Clotet quedou como adestrador na tempada 2012. O Viking acabou o noveno na primeira tempada de Hareide en 2010, e décimo primeiro en 2011. Co equipo colocado en décima posición o 9 de xuño de 2012, o club destituíuno por mor dos malos resultados.

 Helsingborg 
Logo da dimisión de Conny Karlsson do Helsingborgs  o club contratou a Hareide, con quen xa gañara a Allsvenskan en 1999.

 Malmö FF 
O 9 de xaneiro de 2014 converteuse en adestrador do Malmö FF, onde logrou o éxito na defensa do seu liderado na Allsvenskan e cualificarse para a Liga de Campións da UEFA 2014-15 na súa primeira tempada á fronte do equipo, tamén recibiu o premio ao adestrador do ano da Allsvenskan  e foi candidato ao adestrador do ano da Svenska idrottsgalan.

 Dinamarca 
O 10 de decembro de 2015 anunciouse que Hareide ía ser o novo adestrador da  selección danesa de fútbol en substitución de Morten Olsen, desde o 1 de marzo de 2016. 

 Notas 

Categoría:Nados en 1953
Categoría:Adestradores do Brondby IF
Categoría:Xogadores do Manchester City FC
Categoría:Xogadores do Molde FK
Categoría:Xogadores da selección de fútbol de Noruega
Categoría:Adestradores de fútbol de Noruega
Categoría:Xogadores do Norwich City FC
Categoría:Nados no condado de Møre og Romsdal
Categoría:Xogadores do IL Hødd
Categoría:Adestradores do Molde FK
Categoría:Adestradores do Helsingborgs IF
Categoría:Adestradores do Rosenborg BK
Categoría:Adestradores do Örgryte IS
Categoría:Adestradores do Viking FK
Categoría:Adestradores do Malmö FF
Categoría:Adestradores da selección de fútbol de Noruega
Categoría:Adestradores da selección de fútbol de Dinamarca
Categoría:Defensas de fútbol